সিরিয়া সংকট: মস্কোতে এরদোগান-পুতিন রুদ্ধদ্বার বৈঠক
সিরিয়ার ইদলিবে গত মাসে ৩৪ তুর্কি সেনা নিহত হওয়ার পর বৃহস্পতিবার মস্কোতে তুর্কি প্রেসিডেন্ট এরদোগান ও রাশিয়ান প্রেসিডেন্ট পুতিন রুদ্ধদ্বার বৈঠকে বসেছেন।  







ক্রেমলিন জানায়, সাম্প্রতিক উত্তেজনা নিয়ে আলোচনার জন্য তুর্কি প্রেসিডেন্ট এরদোগান আমন্ত্রণ গ্রহণ করায় রাশিয়ান নেতা ভ্লাদিমির পুতিন ধন্যবাদ জানিয়েছেন। এ খবর জানিয়েছে তুর্কির রাষ্ট্রীয় সংবাদ সংস্থা আনাদলু এজেন্সি। 




ভ্লাদিমির পুতিন তুর্কি নেতা এরদোগানকে উদ্দেশ করে বলেন, আপনি আসার জন্য ধন্যবাদ। আমরা সব সময় কিছু না কিছু বিষয় নিয়ে আলোচনা করি, তবে বর্তমানে ইদলিবের পরিস্থিতি সম্পর্কে ভালোভাবে জানি, এটি এত বৃদ্ধি পেয়েছে যে, আমাদের সম্মুখ ও ব্যক্তিগত কথোপকথন প্রয়োজন।  
হামলায় নিহতদের প্রতি সমবেদনা জানিয়ে পুতিন বলেন, প্রাণহানি সব সময়ের জন্য দুঃখজনক ঘটনা। দুর্ভাগ্যবশত যেমনটি আমি আপনাকে ফোনে বলেছি, সিরিয়ার সেনাবাহিনীসহ কেউই তাদের (তুর্কি সেন্যদের) অবস্থান সম্পর্কে জানত না।
পুতিন বলেন, সিরিয়ার ইদলিবে বিরোধীদের সর্বশেষ দুর্গে সিরীয় সরকারি বাহিনী ব্যাপক ক্ষয়ক্ষতির সম্মুখীন হয়েছে।  
তিনি বলেন, আজ অবধি যে পরিস্থিতি সৃষ্টি হয়েছে সে সম্পর্কে আমাদের কথা বলা দরকার, যাতে পুনরায় এমন কিছু না ঘটে। এমন ঘটনায় যাতে রাশিয়ান-তুর্কি সম্পর্ক ধ্বংস না করে, যা আমি এবং আমি জানি আপনিও সতর্কতার সঙ্গে বিবেচনা করেন।  
পুতিন বলেন, বৈঠক শুরু হবে দুইজনের মধ্যে এবং তারপর সম্প্রসারিত হবে। 
এরদোগান বলেন, বৈঠকে নেয়া সিদ্ধান্তগুলো এ অঞ্চল ও তুরস্কের জন্য উত্তেজনা কমাবে।

সিরিয়ার ইদলিবে গত মাসে ৩৪ তুর্কি সেনা নিহত হওয়ার পর বৃহস্পতিবার মস্কোতে তুর্কি প্রেসিডেন্ট এরদোগান ও রাশিয়ান প্রেসিডেন্ট পুতিন রুদ্ধদ্বার বৈঠকে বসেছেন।